Case ID: 1152714
Sentence 621: Üzləşdirmə zamanı Təqsirləndirilən şəxs3 öz tanışı Təqsirləndirilən şəxs2 ilə təxminən 2018-ci il mart ayının ortalarında növbəti görüşləri zamanı söhbətləri maddi cəhətdən çətinlikdən getdiyindən Təqsirləndirilən şəxs2 vəziyyətdən çıxış yolu kimi oğurluq törətməklə pul əldə etməyi ona təklif etdiyi, həmin təklifi Familə adlı tanışından aldığını, sonuncunun ona Bakı şəhəri, Xətai rayonu, H.Aslanov qəsəbəsində iki mərtəbəli fərdi yaşayış evində yaxşı imkana malik rəfiqəsi yaşadığını, həmin qadının evindəki seyfdə 300000 ABŞ dolları pul saxladığı barədə məlumat aldığı və həmin pulun oğurlanmasında onlara köməklik göstərməsini ondan xahiş etdiyini, həmçinin bu işdən anlayışı olan tanışının olub-olmadığı ilə maraqlandığını, o isə öz növbəsində Təqsirləndirilən şəxs2 əvvəllər mənzil oğurluqları törətdiyinə görə məhkumluq həyatı yaşamış Aslan adlı tanışının olduğunu bildirdiyini, həmin şəxslə bu barədə söhbət etdikdən sonra ona bir söz deyəcəyini bildirdiyini,bundan bir müddət sonra onun özü Təqsirləndirilən şəxs4 ilə görüşüb bu barədə sonuncuya məlumat verdiyi, sonrakı dövrdə Təqsirləndirilən şəxs2 ilə zəngləşərək həmin seyfin dəmir materialdan elektron şifrəli olmaqla evin ikinci mərtəbəsində yataq otağında saxlanıldığı barədə məlumat aldığı, oğurluq ediləcək evin yerini ona göstərməsi üçün 2018-ci ilin aprel ayının ortalarında “Neyrocərrahiyyə” xəstəxanasının yaxınlığında Təqsirləndirilən şəxs2 ilə görüşüb sonuncunun idarə etdiyi «Prado» markalı ** KV *** dövlət qeydiyyat nişanlı avtomaşında həmin evə baxmaq üçün gedərkən, avtomaşının arxa oturacağında əvvəllər tanımadığı qadının əyləşdiyini gördüyü, Təqsirləndirilən şəxs2 həmin qadının adının Familə olduğunu və evin yerləşdiyi yeri məhz sonuncunun göstərəcəyini bildirdiyini, onun özü Familədən evdəki seyfin yeri və orada 300000 ABŞ dolları pulun olub-olmamasını soruşduğu, Familənin seyfdə minimal olaraq 300000 ABŞ dolları olmasına tam arxayın olmalarını, seyfin isə evin ikinci mərtəbəsindəki yataq otağında saxlanıldığını ona bildirdiyi, onlar birgə H.Aslanov qəsəbəsinə çatdıqda Familənin onlara həmin evi göstərdiyi, bundan sonra isə oradan çıxıb onlardan ayrıldığını, xx xxxxx 2018-ci il tarixdə gündüz saatlarında Təqsirləndirilən şəxs2 ilə görüşdükdə sonuncunun Familənin ev sahibi ilə danışaraq ev sahiblərinin axşam saatlarında nəvələrinin ad gününə gedəcəkləri barədə məlumat əldə etdiyini və cinayəti elə bu güntörətməli olduqlarını ona dediyini, həmçinin cinayət yolu ilə əldə edəcəkləri pulun 1/3 hissəsinin Familəyə, digər 2/3 hissəsinin dördü arasında bərabər bölüşdürülməli olacağını ona bildirdiyini, daha sonra isə onun özü Təqsirləndirilən şəxs4 ilə əlaqə saxlayaraq həmin gün saat 18 radələrində “Neftçilər” metrostansiyası yaxınlığında görüş təyin etdiyi, həmin yerə öz qardaşına məxsus «Mercedes» markalı ** XP *** dövlət qeydiyyat nişanlı avtomaşında gedib Təqsirləndirilən şəxs4 və Təqsirləndirilən şəxs5 götürüb birlikdə Bakı şəhəri, Xətai rayonu, H.Aslanov qəsəbəsinə oğruluq cinayəti törədəcəkləri evin yaxınlığına getdiklərini, idarə etdiyi avtomaşını evin yaxınlığında saxladıqdan sonra Təqsirləndirilən şəxs4 və Təqsirləndirilən şəxs5 ondan ayrılıb həmin evə daxil olduqları, onun özü kənarda qalıb onların gəlişini gözlədiyini, təxminən 10 dəqiqə sonra Aslan və Elnur evdən qaçaraq çıxıb ona yaxınlaşaraq evə daxil olan zaman evdə siqnalizasiya sisteminin olmasını aşkar etdiklərini bildirdiklərini, təxminən 10-15 dəqiqə ərzində kənarda dayanıb hadisə yerinə heç kimin gəlmədiyini gördükdə Elnur və Aslanın təkrarən evin içərisinə qayıtdıqları, təxminən 10-15 dəqiqə sonra Elnurun evdən çıxıb ona yaxınlaşaraq Aslanın seyfi aça bilmədiyini və bu səbəbdən məcbur olub seyfin özünü oğurladıqlarını bildirib avtomaşını evin qarşısına verməyi ona dediyini, o isə avtomaşını evin qarşısına verdikdən sonra Aslan və Elnurun seyfi avtomaşının yük hissəsinə yerləşdirdikdən sonra oradan uzaqlaşıb H.Aslanov qəsəbəsindən çıxıb Kənd Əhmədli qəsəbəsinin içi ilə Ukrayna dairəsi istiqamətdə hərəkətə başladığını, Təqsirləndirilən şəxs2 ilə razılaşmalarına əsasən sonuncunun onları Ukrayna dairəsində gözləməli olduğu, lakin ora gəldikdə Sahibi tapa bilmədiyini, öz mobil telefonunu qızının yaşadığı evə qoyduğu üçün Sahibin nömrəsini tapıb onunla əlaqə saxlamaqdan ötrü əlacsız qalıb qızının yaşadığı evə getmək barədə qərara gəldiyi və onlar birgə onun qızının yaşadığı ünvan 28 ünvanına getdiyini, evə daxil olduqdan sonra mobil telefonunu götürüb Sahibə zəng edib ona vəziyyəti izah etməklə öz qızının yaşadığı evin qarşısında onu gözlədiyini bildirdiyini, təxminən 10-15 dəqiqə sonra Təqsirləndirilən şəxs2 idarə etdiyi «Prado» markalı ** KV *** dövlət qeydiyyat nişanlı avtomaşında ora gəldiyini görüb, Elnur və Aslanla birgə evdən çıxdıqlarını, o zaman hər ehtimala görə o, Sahibi «Əli» kimi təqdim edərək Aslan və Elnurla tanış etdiyi, sonra isə onlar dal-qabaq hərəkət edərək bir qədər aralıda özü idarə etdiyi avtomaşınında olan seyfi Sahibin idarə etdiyi «Prado» markalı avtomaşının yük hissəsinə yerləşdirdiklərini, daha sonra isə Sahibin göstərməsinə əsasən sonuncuya məxsus Xırdalan şəhəri, Quşçuluq massivində yerləşən fərdi yaşayış evinə getdikləri, Sahibin idarə etdiyi avtomaşının yük hissəsindəki seyfi götürüb evin həyətyanı sahəsindəki bir yarımçıq tikilinin içərisinə apardıqları, Sahibin seyfi kəsməkdən ötrü həmin otaqda olan laqunda aparatını Aslana verdiyi, lakin aparatın üzərində mişar daşı olmadığı üçün onlar hamısı birgə Sahibin idarə etdiyi «Prado» markalı avtomaşına əyləşib onun özünün yaxınlıqda, yəni Quşçuluq massivində yerləşən fərdi yaşayış evinə getmiş, o evdən mişar daşı götürdükdən sonra, təkrarən Sahibə məxsus fərdi yaşayış evinə qayıdıb laqunda aparatı vasitəsi ilə seyfi kəsdikləri, seyfi kəsdikdə orada bir topa ABŞ dolları ilə pul və çoxlu sayda qızıl-zinət əşyalarının olduğunu gördüyü, seyfdən çıxan pulu götürüb saydıqda pulun 29700 ABŞ dolları olduğunu gördüyü, seyfdən aşkar edilən pul onların ehtimal etdiyi puldan qat-qat az olduğu üçün aralarında mübahisə yarandığı, lakin artıq gec olduğundan mübahisəyə son qoyub pulu və qızıl-zinət əşyalarını danışılan kimi bölmək barədə qərara gəldikləri, həminpuldan 9700 ABŞ dolları danışılan kimi oğurluq edilən evi «nakolka» vermiş Familə adlı qadına ayrıldığı, yerdə qalan 20000 ABŞ dolları pul isə dörd yerə bölünməklə hərəsi 5000 ABŞ dolları pul götürdüyü, lakin o, özünə düşən payı götürmədiyi, Familənin verdiyi səhv məlumatla bağlı Sahiblə mübahisə edib həmin qadına 9700 ABŞ dolları ayrılmasına etiraz etdiyini, Sahibin ona düşən payı da götürüb bunu Familə ilə öz aralarında aydınlaşdırdıqdan sonra ona düşən payı verəcəyini ona dediyi, daha sonra qızıl-zinət əşyalarının bölgüsünə başladıqlarını, seyfdə çoxlu sayda qızıl sırqa, qızıl bilərzik, nazik və qalın qızıl seplər, qızıl kulonlar, enli boyunbağılar, dörd ədəd qızıl saat, doqquz ədəd qızıl 10-luqlar, bir ədəd qızıl 5-lik, bir ədəd qızıl 50-lik, H.Əliyevin 90 illiyi ilə bağlı buraxılmış, qutuda olan qızıl sikkə, bir ədəd 31 qramlıq təmiz qızıl və yadında qalmayan digər qızıl-zinət əşyaları olduğu, qızılların yaxşılarını götürüb öz aralarında bölüb baha qiymətə satmaq, digərlərini isə əridərək «lom» kimi satmaq barədərazılaşdıqları, bundan sonra qızıllar arasından bir neçə qızıl boyunbağı, bir neçə qolbaq, doqquz ədəd qızıl 10-luq, bir ədəd qızıl 5-lik, H.Əliyevin 90 illiyi ilə bağlı buraxılmış qızıl sikkə, bir ədəd 31 qramlıq təmiz qızılı ayırdığını və satmaq üçün ayrılmış qızılların Təqsirləndirilən şəxs2 tərəfindən, digərlərinin isə Təqsirləndirilən şəxs4 tərəfindən götürüldüyü, qızılları realizə etdikdən sonra əldə ediləcək pulları böləcəkləri barədə razılaşdıqları, habelə aralarında inamsızlıq olmamasından ötrü özündə olmaqla qızıl ölçən kiçik tərəzi vasitəsi ilə həmin qızılları çəkdiyi və əritmək üçün ayırdıqları qızılların ümumi çəkisinin təxminən 490 qram olduğu, bundan bir neçə gün sonra Təqsirləndirilən şəxs4 qızılları 14000 manata satdığını bildirərək həmin puldan 2500 manatı ona verdiyi, pulun 4000 manatı Familəyə, 2500 manatı isə Sahibə ayrılmaqla, Familəyə ayrılmış pul və qızılların da Sahib tərəfindən götürüldüyünü, həmçinin Sahib satmaq üçün ayırdıqları qızıllara qısa zamanda müştəri tapa bilmədiyi üçün həmin qızıllardan dörd ədəd qızıl 10luq, bir ədəd qızıl 5-lik, bir ədəd H.Əliyevin şəkili olan sikkəni, bir ədəd 31 qramlıq təmiz qızılı, bir neçə ədəd qızıl boyunbağı və qolbaqları Aslan və Elnura ayırdığı, onun pulunu isə qızılların realizəsindən sonra ona verəcəyini bildirdiyi, lakin Təqsirləndirilən şəxs2 ona çatacaq ABŞ dolları ilə olan pulu, nə də satmaq üçün ayırdıqları qızıllardan ona pay vermədiyini göstərmişdir.